
     REPUBLIKA HRVATSKA
     TRGOVAČKI SUD U OSIJEKU

     REPUBLIKA HRVATSKA

Z A K L J U Č A K


	Trgovački sud u Osijeku, po stečajnoj sutkinji Nadi Roso, u stečajnom postupku  nad dužnikom TENIS KLUB OLIMPIJA, "u stečaju" Osijek, Zeleno polje 32/a, OIB: 13022459234, registarski broj: 14000753, dana 13. travnja 2017. g.,


z a k l j u č i o     j e


I	Određuje se sedma prodaja u stečajnom postupku, uz odgovarajuću primjenu pravila o ovrsi imovine stečajnog dužnika i to : 

     imovine u vlasništvu stečajnog dužnika TENIS KLUB OLIMPIJA, "u stečaju" Osijek, Zeleno polje 32/a, OIB: 13022459234, registarski broj: 14000753, i to:

Pravo građenja na nekretnini upisano kod Općinskog suda u Osijeku zemljišnoknjižni odjel Osijek  u zk. ul. 17721 k.o. Osijek, sportska dvorana Zeleno polje, ukupna površina 1957 m2 po početnoj cijeni od 595.952,64 kn. 
	
Na nekretnini s pravom građenja upisano je pravo zaloga za korist: Slavonske banke d.d. Osijek (sada Hypo Alpe-Adria Bank d.d.) i H-ABDUCO d.o.o. iz Zagreba, Slavonske avenije 6a, OIB: 13667298928.


II 	Nekretnine iz točke I ovog zaključka prodavat će se u stečajnom postupku   usmenom javnom dražbom.
            Ročište za prodaju održati će se pred stečajnim sucem u zgradi Trgovačkog suda u 
            Osijeku, soba broj 40/II dana  25. svibnja 2017. g. u 11,15 sati. 
Ročište će se održati i ako na njemu sudjeluje samo jedan ponuditelj.

III	Ovaj zaključak o prodaji objaviti će se na e-oglasnoj ploči Trgovačkog suda u Osijeku, i u jednom od javnih glasila. 

IV	Uvjeti prodaje:
a)  pravo građenja iz točke I ovog zaključka prodavat će se na prvom ročištu za dražbu, po početnim cijenama  koje su jednake utvrđenim vrijednostima imovine  iz točke I ovog zaključka i ispod te cijene ne mogu se prodavati na  ročištu.

b) Sve poreze i pristojbe i sve troškove u vezi s prodajom i prijenosom vlasništva snosi kupac.
c) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplate osiguranje u iznosu od po 10 %  od utvrđene vrijednosti prava građenja iz točke I ovog zaključka   na žiro račun Trgovačkog suda u Osijeku broj HR31 2390 0011 3000 0020 0 s pozivom na broj HR05 272-350-14 kod HPB d.d.  i  dokaz o tome predoče  stečajnom sucu prije početka dražbe.
Punomoćnici ponuditelja mogu sudjelovati na dražbi samo uz ovjerenu  specijalnu punomoć.
Sudionicima dražbe koji ne uspiju u nadmetanju osiguranje će se vratiti odmah nakon zaključenja javne dražbe.
Osiguranje nisu dužni položiti razlučni vjerovnici kojima je to pravo upisano u zemljišnim knjigama.
d) Ponuditelj čija ponuda bude prihvaćena dužan je u roku 30 dana od dana pravomoćnosti rješenja o dosudi uplatiti razliku između osiguranja i postignute kupoprodajne cijene na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za
prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
e) Ukoliko je kupac razlučni vjerovnik koji se namiruje iz kupovnine ili se namiruje   prije   tražbina  svih  ostalih  vjerovnika  koji  imaju  pravo  na 
namirenje  iz iste kupovnine,  nije  dužan  položiti  kupovninu  ako  ona iznosi koliko i njegova tražbina ili manje, ako iznosi više tada je dužan položiti razliku.
f) Pravo građenja će se rješenjem o dosudi dosuditi kupcu koji ponudi najpovoljniju cijenu.
Pravo građenja će se dosuditi i  kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke  V d).
g) U rješenju o dosudi prava građenja sud će odrediti da se nakon pravomoćnosti toga rješenja i nakon što kupac položi kupovninu, u zemljišnim   knjigama   u   njegovu  korist   upiše  pravo  vlasništva  na 
dosuđenom pravu građenja, te brisati prava i terete na pravu građenja  koji prestaju njihovom prodajom.
h) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji prava građenja kupcu, čime kupac stupa u posjed istih.

i) Prodaja se obavlja po načelu „viđeno – kupljeno“ što isključuje sve naknadne prigovore kupca.

Razgledati nekretnine na kojoj se nalazi pravo građenja, te dokumentaciju vezanu uz iste, zainteresirane osobe mogu u vrijeme dogovoreno sa stečajnim upraviteljem Zdravko Grubeša, Piškorevci, Zagrebačka 8a na mobitel broj 098-339-737. Više podataka o prodaji imovine stečajnog dužnika može se naći i na www.sudacka-mreza.hr/stecaj ili na www.vts.hr u rubrici „web stečaj“.
                      


Obrazloženje


Pravomoćnim rješenjem ovog suda broj St-350/14 od 18. prosinca 2014. g. otvoren je stečajni postupak nad dužnikom TENIS KLUB OLIMPIJA, "u stečaju" Osijek, Zeleno polje 32/a, OIB: 13022459234, registarski broj: 14000753, a stečajnu masu čini nekretnina koja je predmet ove prodaje, a koja je opterećena razlučnim pravom.

	Stečajni upravitelj podnio je ovom sudu prijedlog da se nekretnina  opisana u točki I ovog zaključka  prodaje  uz odgovarajuću primjenu pravila o ovrsi na nekretninama, sve sukladno članaka  164. stav 1. Stečajnog zakona (Narodne novine broj 44/99, 29/99, 129/00, 123/03,  82/06, 116/10, 25/12 i 133/12). 

	O uvjetima i načinu prodaje odlučeno je temeljem Odredbe čl. 92., 93., 94., 95., 98., 100., 100 a., 101. i 101. a) OZ-a (Narodne novine broj 57/96, 29/99, 42/00, 173/03, 194/03, 151/04, 88/05, 121/05, 67/08, 139/10 i 112/12), a u svezi s čl. 164. SZ-a.


	U Osijeku 13. travnja 2017. g.

Zapisničar
Danijela Sekulić
									STEČAJNA SUTKINJA								                      Nada Roso
							   		  			
UPUTA O PRAVNOM LIJEKU:
Protiv ovog zaključka nije dopuštena žalba. (čl. 11. st. 9. SZ-a) 

DNA:
1. st. uprav. Zdravko Grubeša
2. ŽDO Osijek 
3. e-ogl. pl.
4. Addiko bank d.d. Zagreb
5. H-Abduco d.o.o. Osijek, Zagreb, Slavonija avenija 6a
6. Predsjedništvo + oglas
7. R-25.5.

